11.2.07  4. postoperativer Tag    Hüt han i ehner en schlechte Tag ghaa, obwohl ich mega vill Bsuech übercho han. Das hät mich riesig gfreut und ich möcht a dere Stell vielmals Danke Danke Danke säge für die viele liebe Lüt, wo a mich dänked und mich bsueched.    Ich han e unruhige Nacht ghaa. Am 2 am Morge han ich es Zäpfli übercho und debi händs mer d'Windle gwechslet;  ich han es Riesepfund ablaa (medizinisch super!). Zwische 4.30 und 6.30 bin ich immer wieder verwachet; ich han mich bereits scho im Bett drülled und bin uf allne Vierne gsii, bis d'Nachtschwöschter mich wieder uf de Buch zruggdrüllet hät (de Papi hät sich nöd getraut).    Am Tag dur han i vill chönne spiele, vor allem mit em neue Delphin, won ich hüt übercho han (Merci!!!). Uf der andere Siite han ich eifach amigs de Schlaf nöd gfunde, obwohl i mega müed gsii bin. De Mittagsschlaf han ich am  Namitag gmacht und nur öppe 45 Minute, am Namitag han ich au nöd so recht welle schlafe und am Abig am 8i han ich eifach nöd recht chönne entspanne. Bin also scho recht stinkig worde; hundemüed aber glich nöt welle schlafe....tss tss tss.    D'Schwellige klinged immer meh ab und mini Auge sind wieder fasch ganz offe (öppe 3-Viertel). Ich mache au susch amigs grossi Fortschritt und mini Eltere sind mega happy. Immer öfter chönt sie mich wieder lächle gseh. Nur Ziit sötti chönnt no chli schneller verbii  gha. Bis bald.